《饮林亨大祭酒家观闽灯》
明代·程敏政

化城谁测暗中机，南粤灯工北到稀。蜃市晓乘千叠浪，蟾宫春换六铢衣。

弩窥伏道朱旗闪，车簇名园锦障归。入眼未真先告醉，却疑东壁坐腾辉。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。